इससे पहले कोर्ट कमिश्‍नर एकेएस पंवार ने डेरे का दौरा किया। उन्‍होंने सर्च अापरेशन का निरीक्षण किया। इसके कोर्ट कमिश्‍नर के निरीक्षण के बाद आइटी एक्‍सपर्ट की टीम ने जांच शुरू की। आइटी एक्‍सपर्ट की टीम ने डेरे में बरामद कंप्‍यूटरों, लेपटॉप और हार्डडिस्‍क की जांच की। सूत्रों का कहना है कि इसमें कई महत्‍वपूर्ण जानकारियां मिलीं। यह जांच देर शाम करीब छह बजे बजे तक जारी रही और इसके बाद सर्च ऑपरेशन समाप्‍त करने की घोषणा की गई।आइटी एक्‍सपर्ट की टीम ने की लैपटॉप, कंप्‍यूटरों व हार्डडिस्‍क अादि की जांच बताया जाता है कि तीसरे दिन भी नर कंकालों की तलाश के लिए कई खोदाई की गई। आज डेरे में अर्द्ध सैनिक बलों और पुलिस की कई टीमें गईं। डेरे के अंदर एक एंबुलेंस भी भेजी गई। इस बारे में पता नहीं चला है कि एंबुलेंस क्‍यों भेजी गई। दूसरी ओर, कोर्ट कमिश्‍नर एकेएस पंवार ने प्रशासनिक अफसरों और डेरों में सर्च ऑपरेशन के लिए नियुक्‍त किए सेक्‍टर इंचार्जों के साथ बैठक की। इस बैठक में सर्च ऑपरेशन की समीक्षा की गई।बताया जाता है डेरे के अंदर स्थित अस्‍पताल अौर क्लिनिक की जांच में कई अनियमितताएं पाई गई हैं। स्वास्थ्य विभाग की टीम जब जांच के लिए यहां पहुंची तो अस्पताल के पास डेड बॉडियां मेडिकल कॉलेजों को भेजने का पूरा रिकार्ड नहीं था और न ही मेडिकल कालेज प्रबंधन इस संबंध में संतोषजनक जानकारियां दे पाया। एमटीपी से संबंधित औपचारिकताएं भी यहां पूर्ण नहीं पाई गईं।दूसरे दिन डेरे के बड़े सरोवर में कुछ संदेहास्‍पद वस्‍तुएं होने की संभावना के मद्देनजर गोताखोरों ने जांच की। सरोवर में छह से अधिक गोताखोर उतरे। इसके अलावा पानी के टैकों में भी तलाशी की गई। रविवार को भी इनमें सर्च की गई।